google/wiki40b huggingface dataset:
Teatro aikštė

Teatro aikštė – centrinė Klaipėdos senamiesčio aikštė. Joje vyksta kasmetiniai Pilies džiazo festivalio, Jūros šventės renginiai, mugės.
Aikštėje yra miesto simboliu laikoma Anikės skulptūra fontanas − paminklas Klaipėdos krašto poetui Simonui Dachui, sukūrusiam virtusią daina poemą „Taravos Anikė“ (Ännchen von Tharau). Taip pat aikštėje yra Dramos teatras, fachverkinės konstrukcijos pastatų.

Istorija

1819 m. užpylus dalį pilies griovių, dabartinės aikštės vietoje buvo atidarytas turgus. 1860 m. jo pakraštyje pastatyta turgaus halė. Įkūrus naująjį turgų, aikštė atsidūrė tarp dviejų prekyviečių ir vėliau susiliejusi su jomis virto turgaviete. Taip XX a. pirmoje pusėje Turgaus gatvė, Teatro aikštė, Naujasis turgus sudarė ilgą (nuo Jono bažnyčios iki pilies) prekyvietę.
Aikštė čia įrengta tik XIX a.
1912 m. buvo atidengtas paminklas Simonui Dachui − virš fontano iškilusi jo eilėraščio „Taravos Anikė“ herojės skulptūra (skulptorius Alfred Kühne), dingusi per Antrąjį pasaulinį karą. Kopija atstatyta 1989 m. lapkričio 18 d. (skulptorius H. Haacke).
1939 m. kovo 23 d. iš Dramos teatro balkono Klaipėdos krašto prijungimo prie Vokietijos proga kalbą pasakė Adolfas Hitleris.
Epyro periferija

Geografija ir ekologija

Epyro periferija yra kalnuotas kraštas. Jį sudaro senovinių genčių molosų ir tesprotų žemės, taip pat nedidelė dalis chaonų žemių, kurių didžioji dalis buvo dabartinėje Pietų Albanijoje.
Epyre yra daug kalnų grandinių, kurios yra dalis Dinarų kalnyno. Aukščiausias periferijos taškas yra kalnas Smolikas (gr. Σμόλικας), kurio viršūnė yra 2637 m virš jūros lygio. Rytuose Pindo kalnai skiria Epyrą nuo Graikijos Makedonijos ir Tesalijos. Didžioji Epyro dalis yra pavėjinėje Pindo pusėje. Vėjai iš Jonijos jūros atneša daugiau kritulių negu gauna kitos Graikijos dalys.
Vikos-Aoos nacionalinis parkas ir Pindo nacionalinis parkas yra Janinos nome. Abu nacionaliniai parkai pasižymi vaizdingais kraštovaizdžiais ir gausia fauna bei flora.
Epyro klimatas yra daugiausia alpinis. Vyrauja spygliuočiai. Periferijoje gyvena tokie žinduoliai kaip lokiai, vilkai, lapės, elniai, lūšys.

Ekonomika

Epyras turi mažai gamtinių išteklių, kalnuotos vietovės netinka žemdirbystei. Avių ir ožkų auginimas nuo seno paplitęs šioje Graikijos dalyje – Epyro periferija Graikijos rinkai tiekia 45% mėsos. Apie Janiną auginamas tabakas. Šiek tiek užsiimama žemdirbyste ir žvejyba, tačiau daug maisto tenka įsivežti iš kitų Graikijos dalių, kur žemės derlingesnės. Epyre sukurta daug garsių pieno produktų, vienas jų – sūris feta.

Demografija

Epyro periferijoje gyvena apie 350 000 žmonių. Epyras yra mažiausiai gyventojų turinti periferija (pagal 2001 m. surašymą). Viena iš priežasčių – masinė emigracija dėl prastų ekonominių sąlygų.

Periferijos sostinėje gyvena apie trečdalį periferijos gyventojų. Didžioji dalis gyventojų yra graikai, bet provincijoje gyvena ir daug aromanų. Graikija oficialiai nepripažįsta jokių tautinių mažumų išskyrus Trakijos musulmonus, todėl sunku pasakyti, kiek aromanų gyvena Graikijoje ar Epyre.
1913 m. nubrėžus sieną tarp Graikijos ir Albanijos dalis albaniškai kalbėjusių kaimų liko Graikijos pusėje, o graikiškai kalbėjusių – Albanijos pusėje (teritorijoje, kurią graikai vadina Šiaurės Epyru). Tesprotijos pakrantėje kartu su graikais gyveno albanų mažuma (Čamo albanai).

1994 m. duomenimis Graikijos albanai nyksta, ir nepasisekė periferijoje rasti kalbančių albaniškai.
Dvarčionių pradinė mokykla

Dvarčionių pradinė mokykla –  pradinė mokykla šiaurrytinėje Vilniaus dalyje. Įmonės kodas: 190008250.
Adresas: Keramikų g. 38, LT-10232, Vilnius (Dvarčionys).

Vadovybė

Direktorė Raminta Jakučionienė
Katynė

Istorija

Katynės apylinkės gyvenamos nuo senovės. Kaimo apylinkėje yra 38 kurganų grupė, 10 neolitinių stovyklaviečių, kurioms virš 10 tūkst. metų. Į rytus nuo Katynės, Dniepro pakrantėje yra vienas didžiausių Rusijoje kapinynų – Gniozdovo kurganai (IX–XI a.). Variagų laikais toje vietoje buvo įsikūręs Smolenskas.
Į pietryčius nuo Katynės plyti Katynės miškas. Jame tarybiniais metais NKVD vykdė masines žudynes, tarp jų ir garsiąsias Katynės žudynes 1940 m., kuomet sušaudyta daug Lenkijos valstybės pareigūnų. 2010 m. balandžio 10 d. tame pačiame miške nukrito lėktuvas, skraidinęs Lenkijos valstybinę delegaciją.
Romas Tarasevičius

Biografija

1996 m. UAB „Izora“ sandėlininkas.
Nuo 1994 m. Lietuvos socialdemokratų partijos narys, 1996–1997 m. Raseinių rajono skyriaus pirmininkas, LSDP tarybos narys.
Juozas Kapačinskas

Biografija

Studijavo technikos mokslus Kaune, Augsburgo technikos kolegijoje (Vokietija). Čikagos technikos institute įsigijo elektrotechnikos inžinieriaus specialybę.
1949 m. iš Vokietijos išvyko į JAV. Dirbo Burlingtone, geležinkelio kompanijoje. Už aktyvią visuomeninę veiklą įrašytas į JAV 200 metų sukakties leidinį „Bicentinnial Memorial Editors of Distinguished Citizen of America Biografical Directory“.
Bendradarbiavo dienraščiuose „Naujienos“, „Draugas“, rašė į laikraščius „Laisvoji Lietuva“, „Sandara“. Dirbo savaitraščio „Sandara“ redakcijoje, ėjo redaktoriaus pavaduotojo pareigas, žurnalo „Mūsų Vytis“ redakcinės kolegijos narys, Lietuvių žurnalistų sąjungos valdybos sekretorius.
Hadsundas

Žymūs žmonės

Hadsunde gimė danų rašytojas Hans Kirk.
Pranas Lembertas

Biografija

1920–1924 m. mokėsi solinio dainavimo Kauno muzikos mokykloje, aktorystės – Antano Sutkaus vaidybos mokykloje. 1924–1926 m. studijavo Lietuvos universiteto Teisių fakultete. 1926–1940 m. ir 1941–1944 m. notaras Biržuose. 1928 m. įkūrė Vilniui vaduoti sąjungos, 1930 m. – Lietuvių ir latvių vienybės draugijos Biržų skyrių, jam pirmininkavo. Nuo 1931 m. vadovavo Biržų skautų vyčiams.
Aktyviai reiškėsi kaip poetas (spaudoje pasirašinėjo ir slapyvardžiais Pranas Bijūnas, Viltis), dainininkas (dainavo Šaulių sąjungos chore), aktorius mėgėjas (vaidino „Vilkolakio“, kultūros fondo draugijos „Mūza“ teatre), buvo įvairių paminklų ir sporto objektų mecenatas, rūpinosi Biržų kraštotyros muziejaus steigimu.
1944 m. su šeima emigravo į Vokietiją. 1945 m. Lietuvių sąjungos skyriaus pirmininkas Bad Zegeberge (Šlėzvigas-Holšteinas), 1947–1949 m. – Oldenburge, kartu pirmininkavo Kultūros ir švietimo fondui. 1949 m. išvyko į JAV. 1951–1963 m. dirbo nekilnojamojo turto pardavimo agentūroje Bostone. 1952–1953 m. BALF Teisininkų draugijos skyriaus pirmininkas. 1964 m. apsigyveno Santa Monikoje, tapo Lietuvių rašytojų draugijos nariu.
Bendradarbiavo spaudoje („Biržų žinios“, „Iliustruotoji Lietuva“, „Naujosios Biržų žinios“, „Tėvynės sargas“).
Prapuntai

Aplinkinės gyvenvietės

Šventežeris – 6 km
2018 m. Kerčės sąsiaurio incidentas

2018 m. lapkričio Rusijos išpuolis prieš Ukrainos laivus — Rusijos kariuomenės ataka prieš Ukrainos laivus plaukusius per Kerčės įlanką ties Rusijos aneksuotu Krymu 2018 m. lapkričio 25 d. 
Ukrainos karinis laivynas nurodė, kad vienas rusų laivas Juodojoje jūroje pradėjo šaudyti į ukrainiečių katerius prie Maskvos aneksuoto Krymo pusiasalio. Vienas jų artilerijos katerių „Berdiansk“ buvo apgadintas, sužeisti šeši įgulos nariai. Rusija užėmė tris Ukrainos laivus, sekmadienį plaukusius Kerčės sąsiauryje, sekmadienį paskelbė ukrainiečių naujienų agentūra „Unian“, remdamasi Ukrainos karinių jūrų pajėgų vadovybės informacija.
Komersono delfinas

Fizinės charakteristikos

Komersono delfinas turi labai savitą išvaizdą. Jo galva, nugarinis pelekas ir uodega – juodi, o gerklė ir kūnas - balti. Ir riba tarp šių dviejų spalvų yra labai ryški. Šis kresnas gyvūnas, užaugdamas tik iki 1,5 m ilgio yra vienas iš mažiausių iš viso banginių būrio. Subrendusi patelė, pagauta pietų Patagonijos priekrantėje, buvo 23 kg svorio ir 1.36 m ilgio – tai mažiausias dokumentais užfiksuotas banginių būrio suaugęs individas. Savo išvaizda jis primena jūros kiaulę, bet išsiskiria savo elgsena, būdinga delfinams. Nugarinis pelekas – su užapvalinta viršūne. Jo išlinkimas yra daugiau įgaubtas nei pjautuviškas. Uodegos viduryje yra įkarpa. Šis delfinas neturi rostrumo.
Delfinų lytis lengvai atskiriamos pagal skirtingą juodos dėmės formą ant pilvo – patinų ji lyg ašara, o patelių – labiau apvali. Tiek patinai, tiek patelės lytinę brandą pasiekia 6-9 metų. Poravimasis dažniausiai vyksta pavasarį ir vasarą ir jaunikliai išvysta šį pasaulį po 11 mėn. trunkančio nėštumo. Seniausias žinomas Komersono delfinas mirė sulaukęs 18 metų.

Elgsena

Komersono delfinai – labai aktyvūs gyvūnai. Labai dažnai juos galima pamatyti greitai plaukiančius vandens paviršiumi ir darančius šuolius iš vandens. Taip pat jie daro suktukus bei čiuožia ant lūžtančių bangų, kai prisiartina prie kranto. Yra žinoma, kad jiems taip pat patinka plaukioti apsivertus pilvu aukštyn – manoma, kad tai padeda geriau matyti persekiojamą grobį. Šie delfinai minta tiek priekrantės, tiek pelaginėmis žuvimis bei kalmarais. Žinoma, kad Pietų Amerikos subpopuliacija savo dietą paįvairina vėžiagyviais.

Populiacija ir Paplitimas

Rūšis išsidėsčiusi dviejose vietovėse. Didesnioji populiacijos dalis randama įvairiose pakrantės įlankėlėse prie Argentinos, Magelano sąsiauryje ir prie Folklando salų. Kita populiacijos dalis (aptikta tik 1950 m.) gyvena prie Kergeleno salų (pietinėje Indijos vandenyno dalyje), 8000 km į rytus nuo artimiausių ypatingųjų giminaičių. Jie teikia pirmenybę sekliems vandenims. Visos populiacijos dydis nežinomas, bet priimta rūšį vietos mastu laikyti įprasta. 1984 m. tyrimais Magelano sąsiauryje buvo nustatytas apytikris 3400 individų skaičius.

Laikymas nelaisvėje

Apie porą dešimčių Komersono delfinų laikoma pasaulio akvariumuose, tarp jų – „SeaWorld“ San Diege, „Aquatica“ Floridoje, Duisburgo Zoologijos sode Vokietijoje (iki 2004 m.) ir keliuose Japonijos akvariumuose.
Pasaulinė tualeto organizacija

Pasaulinė tualeto organizacija (angl. World Toilet Organisation) – organizacija, kurios veiklos sritis yra tualetai ir sanitarija. Organizacija įkurta 2001 m., būstinė – Singapūre.
Piltdauno žmogus

Piltdauno žmogumi (kai kur lietuviškoje literatūroje – Piltdaunskio žmogumi) buvo vadinama kaukolė ir skeletas, XX a. pradžioje atrasti netoli Piltdauno kaimo Sasekse (Anglija). Tų laikų ekspertai manė, jog tai yra iki šiol nežinomos grandies žmogaus evoliucijoje fosilija. Jam buvo duotas lotyniškas Eoanthropus dawsoni pavadinimas.
1953 metais atskleista, kad Piltdauno žmogus yra klastotė, padaryta sujungus žmogbeždžionės skeletą su šiuolaikinio žmogaus kaukole.
Truveras

Truveras (pranc. trouvère) – viduramžių Šiaurės Prancūzijos klajojantis dainius.
Truverai klajojo su kryžiaus žygių dalyviais ir kūrė kurtuazinę meilės lyriką, kurioje riterio ir Puikiosios Damos santykiai primena kryžiuočio ir Dievo santykius. Meilės lyrika truverai reiškė riterių religinius jausmus.
Žymiausias truveras – Kretjenas de Trua, rašęs ir riterių romanus. Jis sakmes ir legendas apie karalių Artūrą pavertė romanais: „Erekas ir Enida“, „Lanselotas, arba Vežėčių riteris“, „Iveinas, arba Liūto riteris“, „Persivalis, arba Šventojo Gralio istorija“.
Sid Meier

Sid Meier (g. 1954 m. vasario 24 d. Detroite) – programuotojas ir kompiuterinių žaidimų kūrėjas, vienas garsiausių ir svarbiausių žmonių kompiuterinių žaidimų industrijoje. Labiausiai jį išgarsino „Civilizacija“ ir „Railroad Tycoon“.
1982 metais kartu su Bill Stealey Sid Meier įkūrė kompaniją „Microprose“, kurioje ir sukūrė „Civilizacijos“ žaidimą. 1996 metais palikęs „Microprose“, jis kartu su Jeff Briggs įkūrė „Firaxis Games“ kompaniją, kuri išleido „Civilizacijos“ bei kitų jo žaidimų tęsinius, užsiėmė naujų strateginių žaidimų kūrimu, prisidėjo prie „The Sims“ kūrimo.
1999 metais Sid Meier tapo antruoju žmogumi, įtrauktu į Academy of Interactive Arts & Sciences šlovės lentą.
Ne visus Sid Meier vardo žaidimus kūrė jis pats. Pavyzdžiui, „Sid Meier's Alpha Centauri“ pagrindinis kūrėjas buvo Brian Reynolds, o „Sid Meier's Civilization IV “– Soren Johnson.
Užvermenė

Istorija

Kaimas minimas nuo 1585 m. Tarybiniais metais priklausė Truskavos apylinkei.
Biologinis nuotekų valymas

Biologinis valymas – svarbi nuotekų valymo proceso dalis. Jo metu mikroorganizmai suskaido ir maistui suvartoja nuotekose esančius organinius teršalus, taip išvalydami vandenį. Biologinio valymo metodai yra pagrįsti bakterijų gebėjimu maitintis įvairiomis organinėmis ir mineralinėmis medžiagomis, esančiomis nuotekose. Bakterijų fiziologinės galimybės maitinimo medžiagų ir aplinkos sąlygų atžvilgiu labai įvairiapusiškos, ir tai leidžia iš nuotekų pašalinti beveik visus organinius junginius.

Įranga

Pirminiai nusodintuvai, smėliagaudės, grotos, septikai. Šie įrenginiai dažniausiai skirti sulaikyti biologiškai neskaidomas arba sunkiai skaidomas medžiagas. Kai kada nuotekų užterštumas būna per didelis biologiniam valymui, todėl įrengiami sudėtingi regentiniai ūkiai, flotatoriai ar panašiai.
Kitas neatskiriamas nuo biologinio valymo įrenginys - veikliojo dumblo atskirtuvas, o tiksliau antrinis nusodintuvas.
Raudonos katės stiklo labirinte

Turinys

Grupė amerikiečių turistų, keliaujančių po Ispaniją, tampa maniako, savo aukoms išpjaunančio akis, taikiniu. Policija įtaria prie turistų vėliausiai prisijungusį verslininką Bertoną, nes tarp kitų keleivių yra šio meilužė, tuo tarpu jis pats pradeda tikėti, kad žmogžudystės yra susijusios su jo žmona, sergančia psichine liga. Jiedu išsiskyrė oro uoste ir žmona turėjo grįžti į Valstijas, tačiau Bertonas sužino, kad į lėktuvą ji neįlipo. Policija pradeda ieškoti moters, tačiau žmogžudystės tęsiasi ir toliau...
Žarėnų Šv. Mikalojaus bažnyčia

Istorija

Dabartinė mūrinė bažnyčia pastatyta 1786–1790 m. Jai 1793 m. dovanoti 28 margai žemės. Bažnyčiai 1806 m. priklausė Vismaldų kaimas.

Architektūra

Bažnyčia stačiakampio plano, su šonine zakristija, pusapskrite apside, masyviu bokštu. Šventorius apmūrytas. Jame yra kapinės.
Apžvalga (Filadelfija)

Istorija

Leido Amerikos lietuvių socialistų sąjunga vietoj uždaryto laikraščio „Kova“. Redagavo Kazimieras Vidikas-Tauras.
Biuskeriudas

Geografija

Vakarinė apskrities dalis kalnuota, išraižyta slėnių, apaugusi miškais ir pievomis. Rytuose būdingos lygumos, kuriomis teka daug upių (Niumdalslogenas, Begna, Dramenas) ir gausu ežerų (Tiurifjordas, Krederenas, Sperilenas). Pietrytiniame pakraštyje siekia Oslo fjordą.
Zita Aušrelė Kučinskienė

Biografija

Vyras Vaidutis Kučinskas. 1972 m. baigė Vilniaus universitetą. 1988 m. medicinos mokslų daktarė.
Nuo 1972 m. Vilniaus universiteto dėstytoja, nuo 1988 m. Fiziologijos ir biochemijos katedros vedėja, 2002–2012 m. Medicinos fakulteto dekanė, nuo 1990 m. profesorė. Nuo 1981 m. Vilniaus universiteto ligoninės Santariškių klinikų Laboratorinės diagnostikos centro direktorė.
1983–2012 m. Lietuvos laboratorinės medicinos draugijos pirmininkė, nuo 1996 m. atstovauja Lietuvai Tarptautinėje klinikinės chemijos ir laboratorinės medicinos fedracijoje, 2003–2004 m. Baltijos aterosklerozės draugijos prezidentė. Nuo 2006 m. Lietuvos mokslų akademijos narė ekspertė. Nuo 1999 m. žurnalo „Laboratorinė medicina“ redakcinės kolegijos pirmininkė, nuo 2003 m. žurnalo „Acta medicina lituanica“ vyr. redaktorė, nuo 2004 m. žurnalo „Scandinavian Journal of Clinical and Laboratory Investigation“ redakcinės kolegijos narė.

Mokslinė veikla

Mokslinių tyrimų sritys: žmogaus kraujo plazmos lipidų, lipoproteinų tyrimas ir naujų aterosklerozės biocheminių žymenų paieškos, klinikinė biochemija ir laboratorinė diagnostika. Paskelbė apie 250 mokslinių straipsnių.
FK Khujand

Istorija

Įkurtas 1976 m. Žaidžia aukščiausioje šalies futbolo lygoje.
Tereko-Sunžos aukštuma

Tereko-Sunžos aukštuma (rus. Терско-Сунженская возвышенность) – aukštuma Rusijoje, pietryčių Priekaukazėje, sudaryta iš Tereko ir Sunžos kalnagūbrių. Aukštis iki 926 m. Šiuos kalnagūbrius skiria Alchančurto slėnis. Būdingos stepės, yra naftos telkinių.
Pietų Kryžius

Pietų Kryžius (Crux, Cru) – žvaigždynas Paukščių Take. Lietuvoje nematomas. Tai mažiausias iš 88 pietų pusrutulio žvaigždynų, tačiau vienas ryškiausių pietų danguje. Jis sukasi aplink pietinį polių. Tai yra navigacinis pietų pusrutulio žvaigždynas: tiesė, išvesta per α Cru ir γ Cru, rodo pietų kryptį.
Pietų Kryžiaus žvaigždynas yra kelių valstybių simbolis – Australijos, Brazilijos, Papua Naujosios Gvinėjos, Samoa valstybinėse vėliavose.
Magai (filmas)

Turinys

Profesorius Vestaras, iliuzionistas ir aiškiaregys, atvysta į Tunisą, kur laive susipažįsta su nuobodžiaujančiu milijonieriui Eduardu Vangaru. Šio pavėžėtas automobiliu, Vestaras prasitaria matęs regėjimą, jog kažkur netoliese, dykumoje, bus nužudyta moteris ir Vangarui kyla mintis šį regėjimą paversti tikrove.
Jie apsistoja prabangiame viešbutyje, kuriame Vestaras rengia savo pasirodymus. Jame taip pat apsigyvena ir tunisietis architektas Sardi Faresas su žmona Silvija, su kuria jis paskutiniu metu nesutaria šiai atsisakius kartu vykti aplankyti jo mirštančios motinos. Viešbutyje taip pat apsigyvena ir Martina, buvusi Fareso meilužė, besitikinti atnaujinti buvusį ryšį. Ji vietoje Silvijos vyksta su Faresu pas šio motiną ir, žmonai apie tai sužinojus, kyla skandalas.
Iš šalies stebėdamas šį meilės trikampį Vangaras nusprendžia, kad jis idealiai tinka profesoriaus Vestaro pranašystės išsipildymui ir atsargiai pradeda kiekvieną iš meilės trikampio dalyvių skatinti įvykdyti žmogžudystę...
Borisas Dekanidzė

Borisas Dekanidzė (1962 m. gruodžio 13 d. Vilniuje – 1995 m. liepos 12 d.) – Lietuvos nusikalstamo pasaulio veikėjas, „Vilniaus brigados“ narys.

Biografija

Georgijaus Dekanidzės sūnus. Nuo 1987 m. aktyviai dalyvavo „Vilniaus brigados“ veikloje. Tais pačiais metais su šeima išvyko gyventi į užsienį. Gyveno JAV, Vokietijos Federacinėje Respublikoje, Lenkijoje. Ten vykdė kriminalinę veiklą. 1990 m. pabaigoje grįžo į Lietuvą. Grįžęs ėmė vadovauti „Vilniaus brigadai“. V. Lingio žmogžudystės užsakovas. 1993 m. deportuotas iš Lietuvos. 
Bendradarbiaujant Lietuvos ir Latvijos pareigūnams suimtas Rygoje ir grąžintas Lietuvai. Jo bendrai dėjo didžiules pastangas siekdami, kad B. Dekanidzė būtų išlaisvintas. Nesėkmingai bandyta papirkti tyrėjus, Lukiškių kalėjimo prižiūrėtojus. 1994 m. lapkričio 10 d. nuteistas mirties bausme sušaudant. Nuosprendis įvykdytas 1995 m. liepos 12 d.
Ateities spindulys (Lazdijai)

Istorija

Rankraštinį laikraštėlį leido Seinų „Žiburio“ gimnazijos ateitininkų kuopa. Išleista 15 numerių.
Billie Eilish

Ankstyvasis gyvenimas

Dainininkė augo Los Andžele aktorių ir muzikantų šeimoje. Jos tėvai yra Maggie Baird ir Patrick O'Connell. Bili turi daugiausiai airiško ir škotiško kraujo. Ji mokėsi namie ir įsirašė į Los Andželo vaikų chorą būdama aštuonerių. Būdama vienuolikos metų, Eilish pradėjo kurti dainas, sekdama savo brolio Finneas O'Connell pėdomis, kuris jau rašydavo ir kurdavo dainas su savo grupe.

2015–2017: „Don't Smile at Me“

2015 m. spalį Bili įrašė dainą „Ocean Eyes“, kuri buvo parašyta brolio Finneas jo grupei ir nusiuntė ją savo šokio mokytojai kuri pastatė šokį pagal ją.
2016 m. „Ocean Eyes“ buvo išleista kaip Eilish debiutinis singlas SoundCloud platformoje. Muzikinis klipas buvo išleistas 2016 m. kovo 24 d., o video kuriame Bili šoko pagal savo dainą buvo išleistas 2016 m. lapkričio 16 d. Tais metais atlikėja taip pat išleido singlą „Six Feet Under“. „Ocean Eyes“ buvo išleistas „Darkroom“ ir „Interscope Records“ kompanijų visame pasaulyje tų metų lapkričio 18 d.
Po „Ocean Eyes“ hito sėkmės, 2017 m. vasario 24 d., Bili išleido singlą „Bellyache“ su vaizdo klipu. „Bellyache“ prodiusavo atlikėjos brolis. Kovo 30 d. jos daina „Bored“ buvo panaudota kaip garso takelis „Netflix“ serialui „13 priežasčių kodėl“ (13 Reasons Why). 2017 m. birželio 30 d. Eilish išleido singlą „Watch“, o vėliau, liepos 11 d., pasirodė „Copycat“ su pranešimu, kad greitai pasirodys jos debiutinis EP albumas „Don't Smile at Me“. Kiekvieną liepos penktadienį atlikėja išleisdavo po singlą iš EP albumo. Tokiu būdu buvo išleisti dar du singlai: „Idontwannabeyouanymore“ ir „My Boy“. „Don't Smile at Me“ buvo išleistas 2017 m. rugpjūčio 11 d. Po albumo išleidimo Bili įrašė „Watch“ dainos kitą versiją su amerikiečių reperiu Vince Staples, kuri vadinosi „&Burn“ ir vėliau taip pat buvo pridėta prie EP albumo.

2018–dabar: „When We All Fall Asleep, Where Do We Go?“

2018 m. vasarį Bili pradėjo „Where's My Mind“ turą, kuris baigėsi 2018 m. balandį. Vėliau atlikėja išleido keletą vinilinių plokštelių, kuriose buvo jos dainos „Party Favor“ akustinė versija ir akustinis atlikėjo Drake dainos „Hotline Bling“ koveris. Atlikėja taip pat įrašė dainą „Lovely“ kartu su amerikiečių dainininku Khalid, Kuri buvo išleista 2018 m. balandį ir buvo pridėta kaip garso takelis antrąjam serialo „13 priežasčių kodėl“ sezonui. Ji taip pat išleido kitus singlus „Bitches Broken Hearts“ ir „You Should See Me in a Crown“, o 2018 m. spalio 17 d. Bili išleido singlą „When the Party's Over“. 2019 m. sausio 30 d. ji išleido trečią singlą iš ateinančio albumo „When We All Fall Asleep, Where Do We Go?“ pavadinimu „Bury a Friend“. Dainininkės ketvirtas singlas „Wish You Were Gay“ pasirodė kovo 4 dieną.
Thorbjørn Jagland

Biografija

Politinę karjerą pradėjo įstodamas į Norvegijos darbo partijos jaunimo organizaciją (Arbeidernes Ungdomsfylking), 1977–1981 m. buvo jos vadovas.
1992–2002 m. Norvegijos darbo partijos (DNA) pirmininkas, pakeitęs šiame poste Gru Harlem Brundtland.
1996–1997 m. Norvegijos ministras pirmininkas, 2000–2001 užsienio reikalų ministras, 2005 m. rugsėjo mėn. Raudonai žaliai koalicijai laimėjus rinkimus – Norvegijos parlamento Stortingo pirmininkas, juo buvo iki 2009 m.
Nuo 1999 m. SI Vidurio Rytų komiteto pirmininkas, padėjęs sureguliuoti Izraelio ir Palestinos konfliktus. Nuo 2003 m. SI pirmininko pavaduotojas.
Nuo 2009 m. - Norvegijos Nobelio premijos komiteto pirmininkas.
2009 m. spalio 1 d. išrinktas Europos Tarybos generaliniu sekretoriumi.
Karlskruna

Geografija

Miestas yra įsikūręs Pietų Švedijoje ant Baltijos jūros kranto. Miesto centras yra įsikūręs Trosso pusiasalyje.

Gyventojai

2005 metų duomenimis mieste gyveno 61140 gyventojų.

Istorija

Miestas įsteigtas 1680 metais, kai čia atsikėlė Švedijos karinis laivynas ir įkūrė savo bazę. Nuo to kilo ir miesto pavadinimas, kuris išvertus iš švedų kalbos reiškia „Karlo karūna“. Tuo metu Švediją valdė karalius Karlas XI.
Pietro Mascagni

Biografija

1882–1884 m. studijavo Milano konservatorijoje, mokytojai: Amilkarė Ponkjelis ir M. Saladinas. Nuo 1885 m. operečių ir operos trupių dirigentas, su jomis gastroliavo Italijoje. 1895–1902 m. vadovavo Dž. Rosinio muzikos licėjui Pesare, vėliau Nacionalinei muzikos mokyklai Romoje. 1909–1910 m. Romos „Teatro Constanzi“, nuo 1929 m. Milano „La Scala“ teatro vadovas. Nuo 1929 m. Italijos karališkosios akademijos narys.
Grenados tarptautiniai santykiai

Grenados tarptautiniai santykiai labiausiai susiję su JAV, Kuba, Venesuela ir Kinija, kurios turi savo ambasadas saloje.
Grenada tapo JT nare 1974 m. Tais pačiais metais Grenada prisijungė prie Amerikos Valstybių organizacijos, Tarptautinis valiutos fondo ir Pasaulio Banko. Šalis taip pat priklauso Karibų vystymosi bankui, Karibų sandraugai, Rytų Karibų valstybių organizacijai ir Tautų Sandraugai.
San Marino futbolo varžybos 1990–1991 m.

1990–1991 m. San Marino futbolo pirmenybės

Tai buvo 6–asis San Marino futbolo čempionatas.
Sertab Erener

Sertab Erener (g. 1964 m. gruodžio 4 d. Stambule, Turkija) – turkų dainininkė, konkurso Eurovizija 2003 nugalėtoja. Pirmasis jos diskas 1992 m. tapo pačiu perkamiausiu. Dainavo kartu su Jose Carreru ir Ricky Martinu. 2003 m. gegužės 24 d. Latvijos sostinėje Rygoje su daina „Every way that I can“ laimėjo Eurovizijos dainų konkursą, surinkusi 167 taškus. Dabar daugiausią tekstų savo dainoms rašo pati.